CELEX: 32019D1577
Language: da
Date: 2019-09-16 00:00:00
Title: Rådets afgørelse (EU) 2019/1577 af 16. september 2019 om den holdning, der skal indtages på Den Europæiske Unions vegne i Det Blandede EØS-Udvalg, til ændringen af protokol 31 til EØS-aftalen om samarbejde på særlige områder ud over de fire friheder (EØS-relevant tekst.)

24.9.2019   
               
               
                  DA
               
               
                  Den Europæiske Unions Tidende
               
               
                  L 244/1
               
            
         RÅDETS AFGØRELSE (EU) 2019/1577
         af 16. september 2019
         om den holdning, der skal indtages på Den Europæiske Unions vegne i Det Blandede EØS-Udvalg, til ændringen af protokol 31 til EØS-aftalen om samarbejde på særlige områder ud over de fire friheder
         (EØS-relevant tekst)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 196 sammenholdt med artikel 218, stk. 9,
         under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
                  
               
                     (2)
                  
                  
                     I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til nævnte aftale.
                  
               
                     (3)
                  
                  
                     Protokol 31 til EØS-aftalen indeholder specifikke bestemmelser vedrørende samarbejde på særlige områder ud over de fire friheder.
                  
               
                     (4)
                  
                  
                     Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets afgørelse (EU) 2019/420 (3).
                  
               
                     (5)
                  
                  
                     Protokol 31 til aftalen bør derfor ændres for at gøre det muligt at gennemføre nævnte udvidede samarbejde fra den 21. marts 2019.
                  
               
                     (6)
                  
                  
                     Unionens holdning i Det Blandede EØS-Udvalg bør baseres på det udkast til afgørelse, der er knyttet til nærværende afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Blandede EØS-Udvalg til den foreslåede ændring af protokol 31 til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 16. september 2019.
            
               
                  På Rådets vegne
               
               T. TUPPURAINEN
               
                  Formand
               
            
         
         
            (1)  EFT L 305 af 30.11.1994, s. 6.
         
            (2)  EFT L 1 af 3.1.1994, s. 3.
         
            (3)  Europa-Parlamentets og Rådets afgørelse (EU) 2019/420 af 13. marts 2019 om ændring af afgørelse nr. 1313/2013/EU om en EU-civilbeskyttelsesmekanisme (EUT L 77 I af 20.3.2019, s. 1).
      
      
         
            UDKAST TIL
            DET BLANDEDE EØS-UDVALGS AFGØRELSE Nr. […]
            af […]
            om ændring af protokol 31 til EØS-aftalen om samarbejde på særlige områder ud over de fire friheder
            DET BLANDEDE EØS-UDVALG HAR —
            under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 86 og 98, og
            ud fra følgende betragtninger:
            
                        (1)
                     
                     
                        Det er hensigtsmæssigt at udvide samarbejdet mellem de kontraherende parter til at omfatte Europa-Parlamentets og Rådets afgørelse (EU) 2019/420 af 13. marts 2019 om ændring af afgørelse nr. 1313/2013/EU om en EU-civilbeskyttelsesmekanisme (1).
                     
                  
                        (2)
                     
                     
                        Protokol 31 til EØS-aftalen bør derfor ændres for at gøre det muligt at gennemføre nævnteudvidede samarbejde fra den 21. marts 2019 —
                     
                  VEDTAGET DENNE AFGØRELSE:
            
               Artikel 1
               Følgende indsættes i leddet (Europa-Parlamentets og Rådets afgørelse nr. 1313/2013/EU) i artikel 10, stk. 8, litra d), i protokol 31 til EØS-aftalen:
               », som ændret ved:
               
                           —
                        
                        
                           
                              32019 D 0420: Europa-Parlamentets og Rådets afgørelse (EU) 2019/420 af 13. marts 2019 om ændring af afgørelse nr. 1313/2013/EU om en EU-civilbeskyttelsesmekanisme (EUT L 77I af 20.3.2019, s. 1).«
                        
                     
            
               Artikel 2
               Denne afgørelse træder i kraft, dagen efter, at den sidste meddelelse er indgivet til Det Blandede EØS-Udvalg, jf. EØS-aftalens artikel 103, stk. 1 (*1).
               Den anvendes fra den 21. marts 2019.
            
            
               Artikel 3
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den …
               
                  
                     På Det Blandede EØS-Udvalgs vegne
                  
                  
                     Formand
                  
                  
                     Sekretærer for
                  
                  
                     Det Blandede EØS-Udvalg
                  
               
            
            
               (1)  EUT L 77 I af 20.3.2019, s. 1.
            
               (*1)  [Ingen forfatningsmæssige krav angivet.] [Forfatningsmæssige krav angivet.]